Aandu

Aandu (kohakääne Aandusse)Eesti kohanimeraamat, lk. 22 on küla Raplamaal Kohila vallas.

Aandule lähimad asulad on kirdes Kohila, kagus Rootsi, läänes Hageri ja põhjas Masti. Muudest paikadest lähemad on põhjas Päevati ja loodes Nõmme.Eesti kohanimeraamat, kaart 11-12Suur maailma atlas, lk. 185

Aandus asub Aandu karstikaitseala. Aandu lähedalt möödub Kernu–Kohila tee. Kohilas on lähim raudteejaam.

Aandut on esmamainitud 1564–1565 Ona taluna. Edaspidi on seda mainitud 1671. aastal kujul Ohna, 1686. aastal kujudel Ognaby ja Ognakylla, 1725. aastal kujul Aanda ja 1913. aastal kujul Ando. Küla kuulus Hageri kihelkonda. Varasemate nimekujude samasust Aanduga kinnitab 1671. aasta dokument, mis käsitleb Tohisoo ja Lohu ning Tohisoo ja Aandu piiri.

1977. aastal liideti Aanduga Päevati küla.

Aandu on liitsõnaline kohanimi, mille päritolu on teadmata. Esiosa aan on murdeline omastav sõnast aed, ent see võib olla juhuslik kokkusattumus. 17. sajandi kirjapanekute põhjal tõlgendas Karl Pajusalu küla Oinakülana. Sellele on liitunud tagaosa -taguse, millest lühenedes on järele jäänud ainult -du.

Viited

Kategooria:Rapla maakonna külad
Kategooria:Kohila vald